ปัญหา: ภายในซอยดังกล่าว ตลอดทั้งซอย พบมีรถจอดกีดขวางการสัญจรทั้ง 2 ฝั่ง ในหลายจุด  และมีรถเก๋งสีขาว จอดยางแบน จอดตายทิ้งไว้อยู่เยื้องกับบ้านเลขที่ 305/1-2 โดยมีการจอดทิ้งไว้นานมากแล้ว ทำให้ไม่สามารถเดินริมถนนได้ ส่งผลให้รถวิ่งสวนทางกันภายในซอยไม่สะดวก
อ้างอิงเลขที่รับแจ้ง 22EVG4 เจ้าหน้าที่เทศกิจ เขตธนบุรี ลงพื้นที่ตรวจสอบเรื่องร้องเรียนกรณีรถยนต์นั่งส่วนบุคคล ลักษณะจอดทิ้งมาเป็นระยะเวลานาน ทำให้ไม่สามารถเดินริมถนนได้ และสัญจรสวนทางกันภายในซอยไม่สะดวก นั้น เจ้าหน้าที่เทศกิจ ได้ติดประกาศสำนักงานเขตธนบุรี เรื่อง ห้ามมิให้ผู้ใดทิ้ง วาง หรือกองซากยานยนต์บนถนนหรือสถานสาธารณะ บัดนี้ผู้ครอบครองหรือผู้ถือกรรมสิทธิ์ รถยนต์คันดังกล่าว ได้เคลื่อนย้ายออกจากบริเวณดังกล่าวแล้ว เมื่อวันที่ 21 มิ.ย. 2567

ปัจจุบันผู้ร้องแจ้งว่า ต้องการให้เจ้าหน้าที่จัดระเบียบการจอดรถและการวางสิ่งของบนพื้นผิวจราจรตลอดทั้งซอย เนื่องจากเวลามีรถเข้ามาในซอยดังกล่าวไม่สามารถกลับรถได้ และเวลาประชาชนเดินในซอยต้องเดินกลางซอยเนื่องจากไม่มีทางให้เดินทั้งสองข้างทาง ประชาชนเกรงว่าจะได้รับอันตราย

ซอย: อิสรภาพ 15
ถนน: อิสรภาพ
จุดสังเกต: อยู่ด้านหลังมหาวิทยาลัยราชภัฏบ้านสมเด็จเจ้าพระยา
เขต: ธนบุรี
#1555